2023 1 31
LT
Europos Sąjungos oficialusis leidinys
L 28/27
3.
Ne vėliau kaip 2023 m. birželio 30 d. valstybės narės pateikia Komisijai savo gaubiamaisiais tinklais žvejojančių laivų ankstesnius duomenis apie žvejybos įrankius, statomus prie ŽSĮ.
Jei valstybė narė iki tos dienos tų duomenų nepateikia, žvejybos laivai, plaukiojantys su jos vėliava, negali statyti žvejybos įrankių prie ŽSĮ tol, kol Komisija iš tos valstybės narės tų duomenų negauna, kad juos būtų galima perduoti ICCAT.
4 skirsnis C C A M LR ko n ve n c i j o s r a j o n a s
27 straipsnis Pranešimai apie tiriamąją nototeninių dančių žvejybą 2023 m. valstybės narės gali dalyvauti tiriamojoje nototeninių dančių (Dissostichus spp.) žvejyboje ūdomis FAO 88.1 ir 88.2 parajoniuose ir FAO 58.4.1, 58.4.2 ir 58.4.3a kvadratuose nacionalinei jurisdikcijai nepriklausančiuose rajonuose.
Valstybės narės, ketinančios dalyvauti tokioje tiriamojoje žvejyboje, laikydamosi Reglamento (EB) Nr. 601/ 2004 7 ir 7a straipsnių ne vėliau kaip 2023 m. birželio 1 d. apie tai praneša CCAMLR sekretoriatui.
28 straipsnis Nototeninių dančių tiriamosios žvejybos apribojimai 1.
Žvejoti nototeninius dančius 2022–2023 m. žvejybos sezonu leidžiama tik VII priedo A lentelėje nustatytoms valstybėms narėms, toje lentelėje nustatytuose parajoniuose ir nurodytam žvejybos laivų skaičiui, laikantis to priedo B lentelėje nustatytų BLSK ir priegaudos apribojimų. 2.
Specializuotoji ryklių rūšių žvejyba kitais nei mokslinių tyrimų tikslais draudžiama.
Visi nototeninių dančių žvejybos metu kaip priegauda atsitiktinai sužvejoti rykliai, ypač jaunikliai ir ikringos patelės, paleidžiami gyvi. 3.
Kai taikytina, žvejyba bet kokiame mažame tiriamajame plote (MTP) nutraukiama, kai užregistruotas laimikis pasiekia nustatytą BLSK, ir žvejyba tame MTP draudžiama visą likusią žvejybos sezono dalį. 4.
Žvejojama kuo didesniame geografiniame plote ir kuo įvairesniuose gyliuose, kad taip būtų surinkta žvejybos rajono potencialui nustatyti būtina informacija ir kad laimikis bei žvejybos pastangos nebūtų sutelkti vienoje vietoje.
Tačiau žvejyba FAO 48.6 ir 88.1 parajoniuose ir FAO 58.4.3a kvadrate, jei ji yra leidžiama pagal 26 straipsnį, yra draudžiama mažesniame nei 550 m gylyje.
29 straipsnis Antarktinių krilvėžių žvejyba 2022–2023 m. žvejybos sezonu 1.
Valstybės narės, ketinančios 2022–2023 m. žvejybos sezonu žvejoti antarktinius krilvėžius (Euphausia superba) CCAMLR konvencijos rajone, ne vėliau kaip 2023 m. gegužės 1 d. praneša Komisijai apie tai, naudodamos VII priedo priedėlio B dalyje pateiktą formą.
Remdamasi valstybių narių pateikta informacija, Komisija ne vėliau kaip 2023 m. gegužės 30 d. pateikia pranešimus CCAMLR sekretoriatui. 2.
Šio straipsnio 1 dalyje nurodytame pranešime pateikiama Reglamento (EB) Nr. 601/2004 3 straipsnyje numatyta informacija apie kiekvieną žvejybos laivą, kuriam ketinama leisti dalyvauti antarktinių krilvėžių žvejyboje. 3.
Valstybė narė, ketinanti žvejoti antarktinius krilvėžius CCAMLR konvencijos rajone, į pranešimą apie savo ketinimą įtraukia tik tuos leidimą turinčius žvejybos laivus, kurie pranešimo perdavimo metu: a) plaukioja su jos vėliava arba